Københavns Politi oplyser, at to personer er blevet ramt af skud fra et oversavet jagtgevær i København.

Den ene af de ramte er omkommet, siger vagtchef Kristian Aaskov til DR Nyheder.

Ifølge politiet blev den ene ramt inde i bygningen, mens den anden blev ramt lige ude foran.

Politiet oplyser, at man har pågrebet den formodede gerningsmand, og man vil oplyse løbende, når man ved mere om, hvad der er sket.

Oversavet jagtgevær

- Vi har sikret det formodede gerningsvåben (et oversavet jagtgevær, red.), siger vagtchefen.

Politiet er massivt til stede i form af bevæbnede betjente og kriminalteknikere i området ved bagsiden af Københavns Rådhus, hvor flere gader er afspærret, skriver Ritzau.

Læs også : - Folk flygtede til højre og venstre i fogedretten

DR Nyheders journalist Jakob Andresen fortæller, at en ambulance og en lægebil ankom til området.